સૂત્રોના જણાવ્યા મુજબ, પોલીસ વિરૂધ્ધ ફરિયાદ કરે એ પહેલાં હોસ્પિટલ પહોંચી ગયેલા પોલીસ સ્ટાફે ફરિયાદ અટકાવવા ધમપછાડા શરૂ કર્યા હતા. જોકે ધાંધલ પોતાના નિર્ણય પર મક્કમ રહેતા પોલીસે જમીનના અન્ય એક ગુનાની પેન્ડીંગ અરજીમાં ગુનો દાખલ કરી ધરપકડ કરવાની ચીમકી આપી હતી. કેટલાક આગેવાન અને રાજકીય અગ્રણીઓએ પણ આ પ્રકરણમાં મધ્યસ્થી કરતા જમીન પ્રકરણમાં ગુનો દાખલ નહીં કરવા અને ધરપકડ નહીં કરવાની શરતે ધાંધલે પોલીસ વિરૂધ્ધ ફરિયાદ કરવાનું ટાળ્યું હતું.